Iедалхошна сиха гучуделира зудберах леттарш муьлш бу. Царна юккъехь меттигера австрихойн мехкарий а, ткъа иштта ши нохчо а хиллера: Абуй, кхин цхьа 21 шо долу Амирханий. Нагахь санна, Амирханна набахтехь 8 бутт баьккхинчул тIаьхьа Нохчийчу депортаци йийр йолуш, цуьнан мухIажаран статус дIаяккхаран процесс йолийна хиллехь а, Абу хIетахь лаца а лаьцна, кхел хиллалц маьрша ваьккхинера. Амма цу маршонах ша тайпа пайда ийцира кхиазхочо. Цо Австрин арахьарчу гIуллакхийн министрна Курц Себастьянна эвхьаза кхерамаш тийсира фейсбукехула, ша хьукматхо кагвийр ву, ша цунна еттар а ю, шена муьлха а гIуда Iедало тухур делахь а бохуш. Бахьана -Курц Себастьян цу махкахь бусалба зударшна юхь дIакъовлуш йолу никъаб йоьхку низам тIеэцаран агIонча хилар.